钦定古今图书集成/理学汇编/学行典/第195卷 > 周廷瑞
## 钦定古今图书集成/理学汇编/学行典/第195卷 > 周廷瑞

按《绍兴府志》：“周廷瑞，字应麟，山阴人。少有孝行。一日
他出，忽心动，驰归。父疾正剧，廷瑞侍汤药，昼夜不就
寝。至尝父秽，乡闾称之。正统闲，父奉檄当为兵，之闽
讨邓茂七，廷瑞悲号请代，有司怜而更之。已而力学
领乡荐，闻父讣，哀恸几绝。丧终，以母老不忍离，遂绝
意仕进。母没，庐于墓，有白兔出其侧。后年七十一而”
卒，有司先后旌异之。